Document ID: 32014D0174

ODLUKA POLITIČKOG I SIGURNOSNOG ODBORA EUTM MALI/1/2014
od 18. ožujka 2014.
o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke EUTM MALI/1/2013
(2014/174/ZVSP)
POLITIČKI I SIGURNOSNI ODBOR,
uzimajući u obzir Ugovor o Europskoj uniji, a posebno njegov članak 38. treći stavak,
uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1), a posebno njezin članak 5.,
budući da:
(1)
Na temelju članka 5. stavka 1. Odluke 2013/34/ZVSP, Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, da donese odgovarajuće odluke koje se tiču političke kontrole i strateškog usmjeravanja misije EUTM Mali, uključujući i odluke o imenovanju daljnjih zapovjednika misije EU-a.
(2)
PSO je 19. srpnja 2013. donio Odluku EUTM MALI/1/2013 (2) o imenovanju brigadnog generala Bruna GUIBERTA zapovjednikom misije EU-a za EUTM Mali.
(3)
Francuska je 15. veljače 2014. predložila da se brigadni general Marc RUDKIEWICZ imenuje novim zapovjednikom misije EU-a za EUTM Mali koji će naslijediti brigadnog generala Bruna GUIBERTA.
(4)
Vojni odbor EU-a 21. veljače 2014. preporučio je da PSO imenuje brigadnog generala Marca RUDKIEWICZA zapovjednikom misije EU-a za EUTM Mali koji će naslijediti brigadnog generala Bruna GUIBERTA.
(5)
Odluku EUTM MALI/1/2013 trebalo bi staviti izvan snage.
(6)
U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,
DONIO JE OVU ODLUKU:
Članak 1.
Brigadni general Marc RUDKIEWICZ imenuje se zapovjednikom misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) od 1. travnja 2014.
Članak 2.
Odluka EUTM MALI/1/2013 stavlja se izvan snage.
Članak 3.
Ova Odluka stupa na snagu 1. travnja 2014.
Sastavljeno u Bruxellesu 18. ožujka 2014.

Labels: 18
15
5